als_Latn dik_Latn sag_Latn
Beyonce dhe bashkëshorti i saj reper, Jay-Z i janë bashkuar protestave rrugëve të New York Cityt të shtunën, për të protestuar për verdiktin kontravers në rastin Trayvon Martin. Yjet kanë qenë prej kritikëve më të mëdhenj të lirimit të George Zimmerman, i cili u shpall i pafajshëm nën akuzat e vrasjes së qëllimshme pasi vrau 17-vjeçarin Trayvon Martin në vitin 2012 në Florida. Vendimi për të shpallur të pafajshëm George Zimmerman ka nxitur protesta rreth e përqark SHBA-ve dhe superçifti iu bashkua demonstruesve në Big Apple të shtunën. Beyonce po ashtu u ka bërë thirrje ditë më parë të gjithë fansave të saj që të nënshkruajnë peticionin kundër këtij vendimi në Moveon.org, për shkak se ajo mendon se janë cenuar të drejtat e jetës në barazi dhe në liri
als_Latn